630/2006

J var sakfelldur fyrir þrjár líkamsárásir á hendur fyrrverandi sambúðarkonu sinni Y og húsbrot þegar hann ruddist í heimildarleysi inn í húsnæði þar sem hún var stödd. Hann var jafnframt sakfelldur fyrir frelsissviptingu og kynferðisbrot gagnvart fyrrverandi unnustu sinni Z. Þótti refsing hans hæfilega ákveðin fangelsi í 5 ár og var hann jafnframt dæmdur til að greiða Y og Z miskabætur.

Dómur Hæstaréttar.

Mál þetta dæma hæstaréttardómararnir G-kk-nf C-kk-nf, Á-kk-nf K-kk-nf, G-kk-nf G-kk-nf og M-kk-nf S-kk-nf og H-kk-nf H-kk-nf fyrrverandi hæstaréttardómari.

Ríkissaksóknari skaut málinu til Hæstaréttar 27. nóvember 2006 í samræmi við yfirlýsingu ákærða um áfrýjun og jafnframt af hálfu ákæruvaldsins, sem krefst þess að ákærði verði sakfelldur samkvæmt ákæru og refsing hans þyngd frá því, sem ákveðið var í héraðsdómi. Þá er þess krafist að ákærða verði gert að greiða Y 1.400.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu af 800.000 krónum frá 27. júlí til 18. ágúst 2005, af 1.400.000 krónum frá þeim degi til 29. október sama ár og af 600.000 krónum frá þeim degi til 30. sama mánaðar, en með dráttarvöxtum samkvæmt 1. mgr. 6. gr. sömu laga af 800.000 krónum frá 29. október 2005 til 30. sama mánaðar og af 1.400.000 krónum frá þeim degi til greiðsludags. Einnig er þess krafist að ákærði verði dæmdur til að greiða Z 2.000.000 krónur með vöxtum samkvæmt 1. mgr. 8. gr. laga nr. 38/2001 frá 11. febrúar 2006 til 11. apríl sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði krefst aðallega sýknu af kröfum ákæruvaldsins, en til vara að refsing samkvæmt héraðsdómi verði milduð. Þá krefst hann þess aðallega að kröfum Y og Z verði vísað frá héraðsdómi, en til vara að kröfurnar verði lækkaðar.

Með vísan til forsendna hins áfrýjaða dóms verður staðfest niðurstaða hans um sakfellingu ákærða og refsingu. Þá verður jafnframt staðfest niðurstaða héraðsdóms um fjárhæð skaðabóta úr hendi ákærða til Y og Z, en um vexti af þeim bótum fer samkvæmt því, sem í dómsorði greinir.

Niðurstaða héraðsdóms um sakarkostnað verður staðfest. Ákærða verður gert að greiða allan áfrýjunarkostnað málsins, þar með talin málsvarnarlaun skipaðs verjanda síns og þóknun réttargæslumanns brotaþola, sem ákveðin eru að meðtöldum virðisaukaskatti eins og segir í dómsorði.

Dómsorð:

Héraðsdómur skal vera óraskaður um refsingu ákærða, J-kk-ef P-kk-ef, og um sakarkostnað.

Ákærði greiði Y 800.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu af 400.000 krónum frá 27. júlí til 18. ágúst 2005, af 800.000 krónum frá þeim degi til 29. október sama ár og af 400.000 krónum frá þeim degi til 30. sama mánaðar, en með dráttarvöxtum samkvæmt 1. mgr. 6. gr. sömu laga af 400.000 krónum frá 29. október 2005 til 30. sama mánaðar og af 800.000 krónum frá þeim degi til greiðsludags. Þá greiði ákærði Z 1.200.000 krónur með vöxtum samkvæmt 1. mgr. 8. gr. laga nr. 38/2001 frá 11. febrúar 2006 til 11. apríl sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði allan áfrýjunarkostnað málsins, samtals 602.369 krónur, þar með talin málsvarnarlaun skipaðs verjanda síns, H-kk-ef I-kk-ef hæstaréttarlögmanns, 373.500 krónur, og þóknun réttargæslumanns brotaþola, Á-kvk-ef Ó-kvk-ef hæstaréttarlögmanns, 124.500 krónur.